**Марјан Димитријевски** (13 јуни 1954, Стрезовце) — македонски историчар и универзитетски професор, член на Институтот за национална историја.

Образование и работен век
-------------------------

Марјан Димитријевски е роден на 13 јуни 1954 година во Стрезовце, Кумановско. Своето основно и средно образование го завршил во Скопје. Во 1979 година дипломирал на Универзитетот „Св. Кирил и Методиј", Филозофски факултет при ННСГ за историја. За време на неговите студии, Марјан Димитријевски бил избран за „Прв студент-продекан на студентската организација во Деканатот на Филозофскиот факултет" за периодот 1977-1978.

За извонредниот успех, во текот на студиите, Деканатот на Филозофскиот факултет го наградил со Писмена Пофалница за постигнатиот одличен успех во студиите, а Заедницата за научни дејности му ја доделува престижната стипендија за талентирани кадри: "Гоце Делчев". Во учебната 1980/81г. бил професор во гимназијата "Јосип Броз Тито"-Скопје а потоа се вработува во ЈНУ-Институт за национална историја (ИНИ). Магистрирал во 1989 г. а во 1994 г. докторирал на тема: "Македонија во антифашистичката војна 1944-1945". Во нагорната кариера уредно ги поминува сите научно-наставни звања сè до научен советник-редовен професор.

Научна дејност
--------------

Научната преокупација е сместена во рамките на научните дисциплини: Нова и најнова историја, Историјата на дипломатијата, Воената историја, Методологијата на научно-истражувачката работа, Учебникарството, Роднокрајната историја, Историјата на медицината, Историја на видни личности од Македонија, Институционалниот развој на високото образование, Музеологијата, Германско-македонските односи и друго.

Проф. д-р Марјан Димитријевски повеќепати научно истражувал во бројни ин¬ституции, библиотеки, институти и архиви во: СР Германија, Србија, Бугарија и други земји. Резултатите од овие истражувања тој ги презентирал на поголем број домашни и меѓународни научни собири и ги искористил во повеќе научни проекти. 
Раководител е на меѓународниот проект: "Историјата на Југоисточна Европа како составен дел на европската историја"-Пакт за стабилност-Слободен универзитет-Берлин, СР Германија.
Раководител на повеќе научно-истражувачки проекти како што се: 

* "Политиката на Третиот Рајх кон Македонија 1933-1945 година",
* "Големите сили и Македонија во Втора светска војна 1939-1945 година",
* "Делбите на Македонија во 1/2 на XX век"

Проф. д-р Марјан е ментор и учесник во бројни Комисии за одбрана на магистерски и докторски дисертации. Бил уредник на научното списание "Гласник" на ИНИ, уредник и член на редакциски тимови на повеќе други научни списанија и музејски гласници во земјата и странство, бил уредник на поголем број музејски поставки, бил повеќегодишен член на "Комисијата за одбележување на годишнини при Собранието на РМ" и друго. Тој исто така е автор на историските каталози на 11 златни јубилејни монети на Народна банка на Република Македонија издадени по повод 100-години Илинден и др. Проф. д-р Марјан Димитријевски бил член на повеќе Одбори и Комисии за доделување на повеќе престижни републички награди.

На покана на бројни домашни и меѓународни научно-наставни институции проф. д-р Марјан одржал поголем, број предавања на теми од националната историја на Македонија во 19-20 век. Од нив посебно би ги акцентирале: 

* МАНУ по повод 100 години од почетокот на Втората светска војна,
* МАНУ по повод 70г. АСНОМ,
* МНР-Институот за геостратешки истражувања при Министерство за надворешни работи на РМ на тема 100 години од почетокот на Првата светска војан и нејзините репркусии во Македонија,
* 100-години од Битката на Чанаккале и взаемната корелација со Македонскиот фронт на Фондацијата Јунуз Емре и Центарот за стратешки истажувања од Анкара Република Турција,
* Универзитет Неофит Рилски-Благоевград-Република Бугарија,
* Универзитет во Осјек Република Хрватска на тема Храватско македонски историски корелации,
* Универзитет во Тузла на тема Македонското прашање
* Фрае Универзитет-Берлин СР Германија и други.

Во моментот, во рамките на Секторот за настава при ИНИ, проф. д-р Марјан Димитријевски држи предавања по предметот: "Методологија на научно-истражувачка работа по историја", "Историја на дипломатија" и "Воена историја на Македонија". Во повеќедеценискиот научно-истражувачки опус, Проф. д-р Марјан Димитриевски самостојно или во соавторство има објавено преку 100 научни трудови во периодика, како и поединечни монографии, учебници, библиографии, историографии и друго.

Награди и признанија
--------------------

За својата долгогодишна научна работа и објавени дела Марјан Димитријевски е добитник на поголем број признанија, плакати и награди, меѓу кои се издвојуваат:

* „Генерал Михајло Апостолски", доделена за монографијата: „Македонија во Антифашистичката војна 1944-1945година" за најдобар историографски труд во 1995г.
* Годишната награда на Општина Ѓорче Петров за 2010 година.
* „11 октомври" - највисоката престижна награда која ја доделува Министерството за култура на Република Македонија, и со која се оддава највисоко признание за животно дело во областа на науката, уметноста, стопанството и во другите дејности од јавен интерес на Република Македонија.
* Стипендија „Гоце Делчев", престижна награда во периодот 1975-1979 година за научни дејности издадена од тогашната Републичка заедница

Паралелно со ова тој е добитник на видните странски стипендиии на фондациите како што се:

* Институтот Гете од Минхен во 1985 година,
* Друштвото за Југоисточна Европа од Минхен во 1990 година,
* ДААД во 1999 година.

Наводи
------

1. 1 2 3  д-р Лидија Ѓурковска, д-р Елена Иванова, „Проф. д-р Марјан Димитријевски, лауреат на наградата „11 октомври", Скопје, 2016"
2. ↑  Доделена државната награда „11 октомври" за 2015 година[*мртва врска*]

Поврзано
--------

* Институт за национална историја

Надворешни врски
----------------

* Одделение за НОВ и најнова историја[*мртва врска*], Институт за национална историја.